महाराष्ट्र हिंसा Live Updates: अमरावती में लगाया गया कर्फ्यू, इंटरनेट भी बंद
महाराष्ट्र के अमरावती शहर में शनिवार को भारतीय जनता पार्टी (भाजपा) द्वारा कथित तौर पर आहूत बंद के दौरान भीड़ ने विभिन्न स्थानों पर पथराव किया और दुकानों को क्षतिग्रस्त कर दिया, जिसके बाद शहर में चार दिन के लिए कर्फ्यू लगाया दिया गया और इंटरनेट सेवाएं बंद कर दी गयी। पुलिस ने बताया कि बंद का आयोजन त्रिपुरा की सांप्रदायिक हिंसा के विरोध में अमरावती शहर में शुक्रवार को मुस्लिम संगठनों द्वारा आयोजित रैलियों के खिलाफ किया गया था।
मुंबई. दो दिन से महाराष्ट्र के कई शहरों में हिंसा की आग भड़की हुई है। शुक्रवार को रजा अकादमी ने बंद बुलाया तो महाराष्ट्र के चार शहरों में जमकर बवाल हुआ और शनिवार को जब वीएचपी और बीजेपी के स्थानीय नेताओं ने बंद बुलाया तो अमरावती और मालेगांव में जमकर हंगामा हुआ, जिसके बाद अमरावती में तीन दिन के लिए कर्फ्यू लगा दिया गया। अफवाह न फैले इसके लिए अमरावती में इंटरनेट सर्विस को भी तीन दिनों के लिए बंद कर दिया गया है। मालेगांव में भी कल जमकर हिंसा हुई, जिसके बाद प्रशासन ने जिले में सुरक्षा सख्त कर दी है। बीजेपी और वीएचपी ने महाराष्ट्र में हिंसा के लिए रजा अकादमी और इससे जुड़े लोगों को जिम्मेदार ठहराया है। इस खबर से जुड़ी तमाम अपडेट्स आप हमारे इस पेज पर पढ़ सकेंगे।